da da da da da da sv da da da da da da da da en da da nb da da da da da da da en da da da en en
Denne weekend blev det to – to - Svanholm Cricketklub
Mandag d. 17. maj 2021 kl. 23:35 af Henrik Pfaff
Førsteholdet led årets første nederlag – på KB, hvor KB i en T 20 startede med 140.
Det så ellers lyst ud, da Mads Henriksen i sin førte over fik has på to KBere, men snart efter gik KB løs på Hamid Shahs spinbowling, der på to overe kostede 1/31.
Ehsan Karimi fik som sædvanlig et gærde på første bold, han kastede og holdt hovedet koldt og havde næstbedste kasteresultat med 2/19 på 4 overe kun overgået af Mads Henriksens 3/13 ligeledespå 4 overe.
Mens holdet rugede over diverse kiks i markspillet kunne de tænke på, at de havde sørget for, at KB havde lavet hele 140 – og det er ret mange i en T 20.
Hamid Shah fortsatte takterne ved gærdet fra dagen forinden i begyndelsen, men mistede hurtigt Jonas oghavde sammen medMads fire overe, hvor scoren dårligt bevægede sig, inden også Mads og Zishan Shah forsvandt.
Hamid blev grebet for 51 (på 54 bolde) og der var 4 ude for 77 i den 13 over.
Wahab Hashmi 19 (På 13 bolde) og først og fremmest Musa Mahmood 25 på 13 bolde, men vi endte med 3 point for lidt med niende gærdet inde.
At KB senere på eftermiddagen tabte til Hvidovre, kan man jo altid sætte i relation til vores kamppræstation, hvis man får nogen visdom ud af det.
Hamid Shahs antal centuries skal der hele to centurybats til at rumme og et nyt kom til lørdag, hvor Herning var på besøg på en alt for langhåret Svanholm Park.
Skal ikke kunne sige, om Hamid gav nogen chancer, men det kan ikke have været mange eller store, før han blev grebet ud efter at have modtaget 146 bolde og scoret 142. Det var virkelig hårdt arbejde på den langhårede bane. I lidt over den først halvdel af halvlegen havde han følgeskab af Jonas Henriksen med 65 på hele 92 bolde, inden Jonas gik som den første ved totalen 127.
Lodet bat fra Jonas
Storebror Zishan lykønsker lillebror Hamid med centuriet og Hamid tager imod Jublen
Derefter gik spillerne ind og ud uden at komme over 10 nogen af dem og vi endte med den flotte total 272 for 7, hvor Hamid scorede mere end halvdelen.
Mads (3/8) ryddede de første tre ”herninger” i anden over, Hamid (3/17) tog sig af de tre næste ikke meget senere og i halvlegens 15 og sidste over sluttede Jonas festen ved at tage det sidste af sine tre gærder for 0 og Hernings notering lød på 26 !!!
Jonas skaber uorden i træværket
Gærdespilleren – i øvrigt vores iidligere miniputtræner Sonnich Thacker, der nu keeper for Herning er god nok til at få en kant på Jonas
Nogenlunde lige så overlegent tog andetholdet sig af Albertslunds ditto. Vi startede med 149/3 (Saud Munir 46, Mati Malik 45x og Toby Adams 41x) og Albertslund ude for 44 (H. Khalid 3/5, Said Alam 2/4 og Aden Aftab 2/7.
3. holdet tabte til Copenhagen, der overgik vores 120 på 24 overe. Touqeer Ahmad en overraskende bedste bowler med 3/15, mens tvillingerne Wahid og Rehman Mahmood begge scorede 20.
William Gunnel rammer skidt i 3. holdskampen mod Copenhagen
Anfører Zeshan Aslam ser dommerens foruroligende finger som svar på Copenhagens ben for appel
Førsteholdet møder Ishøj ude lørdag, andetholdet Copenhagen hjemme søndag og 3. holdet Soraner 2 ude søndag.